Rikunarita-ORG/Wikinium huggingface dataset:
# കാവലൻ

**ഇംഗ്ലീഷ് വിലാസം**

| Kaavalan |
| --- |
| പ്രമാണം:Kaavalan Vijay Asin Poster.jpgTheatrical release poster |
| സംവിധാനം | Siddique |
| കഥ | Siddique |
| Story by | Siddique |
| അടിസ്ഥാനമാക്കിയത് | *Bodyguard* (Malayalam) |
| നിർമ്മാണം | C. Romesh Babu |
| അഭിനേതാക്കൾ | Vijay Asin Mithra Kurian |
| ഛായാഗ്രഹണം | N. K. Ekambaram |
| ചിത്രസംയോജനം | K.R. Gowrishankar |
| സംഗീതം | Vidyasagar |
| നിർമ്മാണ കമ്പനി | Ekaveera Creations |
| വിതരണം | Cinema Paradise |
| റിലീസ് തീയതി | * 15 January 2011 (2011-01-15)
 |
| ദൈർഘ്യം | 153 minutes |
| രാജ്യം | India |
| ഭാഷ | Tamil |
| ബോക്സ് ഓഫീസ് | est. ₹102 crore |

2011 ലെ ഇന്ത്യൻ തമിഴ് ഭാഷാ റൊമാന്റിക് ആക്ഷൻ കോമഡി ചിത്രമാണ് **കാവലൻ** (ട്രാൻസ്ലി. ബോഡിഗാർഡ്). സിദ്ദിഖ് സംവിധാനം ചെയ്ത് സംവിധാനം ചെയ്ത ബോഡിഗാർഡ് എന്ന മലയാള സിനിമയുടെ റീമേക്കാണ് ഇത്. വിജയ്, അസിൻ, മിത്ര കുര്യൻ എന്നിവരാണ് ചിത്രത്തിൽ അഭിനയിക്കുന്നത്. രാജ്കിരൻ, റോജ, വടിവേലു എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. തന്റെ അംഗരക്ഷകനിൽ രഹസ്യ പ്രണയ താൽപ്പര്യമുള്ള മീര എന്ന പെൺകുട്ടിയെ ചുറ്റിപ്പറ്റിയാണ് കഥ.

## അവലംബം

## പുറംകണ്ണികൾ

* ഔദ്യോഗിക വെബ്സൈറ്റ്
* *കാവലൻ* ഇന്റർനെറ്റ് മൂവി ഡാറ്റാബേസിൽ
# സുഷിൻ ശ്യാം

| സുഷിൻ ശ്യാം |
| --- |
| ജന്മനാമം | സുഷിൻ ശ്യാം |
| ജനനം | 13 February 1992 (1992-02-13) (34 വയസ്സ്) തലശ്ശേരി, കണ്ണൂർ, ഇന്ത്യ |
| തൊഴിൽ(കൾ) | സംഗീത സംവിധായകൻ, ഗായകൻ, കീബോഡിസ്റ്റ് |
| ഉപകരണ(ങ്ങൾ) | കീബോർഡ്, ഗ്വിത്താർ |
| വർഷങ്ങളായി സജീവം | 2012-മുതൽ |

മലയാളസിനിമയിലെ ഒരു ഗായകനും, സംഗീത സംവിധായകനുമാണ് **സുഷിൻ ശ്യാം**. ദ ഡൗൺ ട്രൊഡൻസ് എന്ന പ്രശസ്ത മെറ്റൽ ബാന്റിലെ കീബോഡിസ്റ്റ് കൂടിയാണ് സുഷിൻ. 2019 - ൽ കുമ്പളങ്ങി നൈറ്റ്സ് എന്ന ചലച്ചിത്രത്തിലെ ഗാനങ്ങൾക്ക് മികച്ച സംഗീത സംവിധായകനുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചു.

## ജീവിതരേഖ

സെന്റ് ജോസഫ് ഹൈസ്കൂൾ, മമ്പറം ഹയർ സെക്കണ്ടറി സ്കൂൾ എന്നിവിടങ്ങളിൽ ആയിരുന്നു സ്കൂൾ വിദ്യാഭ്യാസം. വളരെ ചെറിയ പ്രായത്തിൽ തന്നെ കീബോർഡ് പരിശീലനം നേടിയ സുഷിൻ ശ്യാം സ്കൂൾ കാലഘട്ടത്തിൽ നിരവധി സംസ്ഥാനതല പുരസ്കാരങ്ങൾ നേടിയിട്ടുണ്ട്. സ്കൂൾ പഠനത്തിന് ശേഷം എഞ്ചിനീയറിംഗിന് ചേർന്നെങ്കിലും സംഗീതത്തോടുള്ള ഇഷ്ടംകൊണ്ട് പഠനം പാതിവഴിയിൽ ഉപേക്ഷിക്കുകയായിരുന്നു. പിന്നീട്, മലയാളത്തിലെ സംഗീത സംവിധായനായ ദീപക് ദേവിന്റെ സഹായി ആയി 2 വർഷത്തോളം ജോലി ചെയ്തു. 2008ൽ ടി.ഡി.ടി എന്ന മെറ്റൽ ബാന്റിൽ ചേർന്നു.

## സംഗീതം

| Year | Film | Language | Songs | Score | Notes |
| --- | --- | --- | --- | --- | --- |
| 2014 | *സപ്തമശ്രീ തസ്കര:* | മലയാളം | അല്ല | അതെ | സംഗീത സംവിധായകനായി ആദ്യ സിനിമ |
| 2015 | *ലോർഡ് ലിവിംഗ്സ്റ്റൺ 7000 കണ്ടി* | മലയാളം | അല്ല | അതെ |  |
| 2016 | *കിസ്മത്ത്* | മലയാളം | അതെ | അതെ | ഒരു പാട്ടും പശ്ചാത്തലസംഗീതവും |
| 2017 | *എസ്ര* | മലയാളം | അതെ | അതെ | പശ്ചാത്തലസംഗീതവും രണ്ട് പാട്ടുകളും |
| *ദി ഗ്രേറ്റ് ഫാതർ* | മലയാളം | അല്ല | അതെ |  |
| *വില്ലൻ* | മലയാളം | അല്ല | അതെ |  |
| 2018 | *മറഡോണ* | Malayalam | അതെ | അതെ |  |
| *വരത്തൻ* | മലയാളം | അതെ | അതെ |  |
| *ലില്ലി* | മലയാളം | അതെ | അതെ |  |
| 2019 | *കുമ്പളങ്ങി നൈറ്റ്സ്* | മലയാളം | അതെ | അതെ |  |
| *വൈറസ്* | മലയാളം | അതെ | അതെ |  |

-

## അവലംബം
# തരമണി (ചലച്ചിത്രം)

| താരാമണി |
| --- |
| സംവിധാനം | റാം |
| കഥ | റാം |
| നിർമ്മാണം | ഡോ. എൽ. ഗോപിനാഥ്
റാം ജെ. സതീഷ്‌ കുമാർ |
| അഭിനേതാക്കൾ | * ആൻഡ്രിയ ജെർമിയ
* അഞ്ജലി
* വസന്ത് രവി
 |
| ഛായാഗ്രഹണം | തേനി ഈശ്വർ |
| ചിത്രസംയോജനം | എ. ശ്രീകർ പ്രസാദ് |
| സംഗീതം | യുവാൻ ശങ്കർ രാജ |
| നിർമ്മാണ കമ്പനി | കാടമാറാൻ പ്രൊഡക്ഷൻസ് |
| വിതരണം | ജെ. എസ്. കെ. ഫിലിം കോർപറേഷൻ |
| റിലീസ് തീയതി | * 11 August 2017 (2017-08-11)
 |
| ദൈർഘ്യം | 150 മിനുട്ട് |
| രാജ്യം | ഇന്ത്യ |
| ഭാഷ | തമിഴ് |

ആൻഡ്രിയ ജെർമിയയെ കേന്ദ്രകഥാപാത്രമാക്കി റാം തിരക്കഥയും സംവിധാനവും നിർവഹിച്ച് 2017ൽ പുറത്തിറങ്ങിയ ചിത്രമാണ് തരമണി. ഡോ. എൽ. ഗോപിനാഥ്, ജെ. സതീഷ്‌ കുമാർ എന്നിവരോടൊപ്പം റാമും നിർമ്മാണത്തിൽ പങ്കാളിയായിട്ടുണ്ട്. വസന്ത് രവി, അഡ്രിയൻ നൈറ്റ് ജെസ്ലി എന്നിവരാണ് മറ്റ് മുഖ്യകഥാപാത്രങ്ങൾ. 2013 ഓഗസ്റ്റിൽ ഷൂട്ടിംഗ് തുടങ്ങിയ ചിത്രം 2017 ഓഗസ്റ്റ് 11നാണ് റിലീസ് ചെയ്തത്. ചിത്രം ഒട്ടനേകം മികച്ച അഭിപ്രായങ്ങൾ നേടിയിരുന്നു.

## അഭിനേതാക്കൾ

* ആൻഡ്രിയ ജെർമിയ - അല്തിയാ ജോൺസൺ
* അഞ്ജലി - സൗമ്യ
* വസന്ത് രവി - പ്രഭുനാഥ്
* അഡ്രിയൻ നൈറ്റ് ജെസ്ലി - അഡ്രിയൻ
* അഴഗം പെരുമാൾ - ബർണബാസ്
* നിവാസ് അടിതൻ - ജേക്കബ്
* അഭിഷേക് ഡി ഷാ - അങ്കിത്
* ജെ. സതീഷ്‌ കുമാർ - അസിസ്റ്റന്റ്‌ കമ്മീഷണർ ഓഫ് പോലീസ്
* ലിസി ആന്റണി - എ.സി.പിയുടെ ഭാര്യ
* സാറാ ജോർജ് - മീര
* റോചെല്ലേ പോട്ട്കർ - മമത
* ഫ്ലോറന്റ് പെരേര - പള്ളീലച്ചൻ
* ശൈലജ

## അവലംബം
# പോക്കിരിരാജ

**ഇംഗ്ലീഷ് വിലാസം**

| പോക്കിരി രാജാ |
| --- |
| align=center |
| സംവിധാനം | വൈശാഖ് |
| കഥ | ഉദയകൃഷ്ണ-സിബി കെ. തോമസ് |
| നിർമ്മാണം | ടോമിച്ചൻ മുളകുപാടം |
| അഭിനേതാക്കൾ | മമ്മൂട്ടി പൃഥ്വിരാജ് സുകുമാരൻ ശ്രിയ ശരൺ  |
| റിലീസ് തീയതി | മേയ് 7, 2010 |
| ഭാഷ | മലയാളം |
| ബജറ്റ് | ₹6 കോടി |
| ബോക്സ് ഓഫീസ് | ₹30 കോടി |

വൈശാഖ് സംവിധാനം ചെയ്ത് 2010 മേയ് 7-ന് പ്രദർശനത്തിനെത്തിയ ഒരു മലയാളചലച്ചിത്രമാണ്‌ **പോക്കിരി രാജ**. മമ്മൂട്ടി,
പൃഥ്വിരാജ് സുകുമാരൻ എന്നിവർ നായകന്മാരായി വന്ന ഈ ചിത്രത്തിൽ സിദ്ദിഖ്, ശ്രിയ ശരൺ, നെടുമുടി വേണു എന്നിവരാണ് ഈ ചിത്രത്തിലെ മറ്റു പ്രധാന കഥാപാത്രങ്ങളെ അവതരിപ്പിച്ചത്.
പൃഥ്വിരാജ് ഇതിൽ മമ്മൂട്ടിയുടെ സഹോദരന്റെ വേഷത്തിൽ എത്തുന്നു.

## അഭിനേതാക്കൾ

* മമ്മൂട്ടി... മധുരരാജ/പോക്കിരിരാജ
* പൃഥ്വിരാജ് സുകുമാരൻ... സൂര്യ
* ശ്രീയാ ശരൺ... അശ്വതി
* നെടുമുടി വേണു... കുന്നത്ത് വീട്ടിൽ മാധവൻ മാഷ്
* വിജയരാഘവൻ... കൃഷ്ണൻ
* സിദ്ദിഖ്... സിറ്റി പോലീസ് കമ്മിഷണർ രാജേന്ദ്ര ബാബു ഐ.പി.എസ്
* സുരാജ് വെഞ്ഞാറമൂട്... ഇടിവെട്ട് സുഗുണൻ
* സലിം കുമാർ... മനോഹരൻ മംഗളോദയം
* അരുൺ

## സ്പിൻ ഓഫ്

പോക്കിരി രാജ എന്ന ചിത്രത്തിൻ്റെ വിജയം കണക്കിലെടുത്ത് സിനിമയുടെ ഒരു തുടർഭാഗം 2019-ൽ റിലീസ് ചെയ്തു. മധുര രാജ എന്നാണ് ഈ ചിത്രത്തിന് പേര് നൽകിയിരിക്കുന്നത്. ഈ ചിത്രം പോക്കിരി രാജ സിനിമയുടെ ഒരു രണ്ടാം ഭാഗമായിരുന്നില്ല. ഈ ചിത്രത്തിൻ്റെ ഒരു സ്പിൻ ഓഫ് (ഉപോൽപ്പന്നം) ആയിരുന്നു.

## അവലംബം

## പുറം കണ്ണികൾ

* Sneha is Mammootty's pair in Pokkiri Raja Archived 2010-01-20 at the Wayback Machine
* Pokkiri Raja from December 30 Archived 2010-01-06 at the Wayback Machine
# മുല്ല (ചലച്ചിത്രം)

**ഇംഗ്ലീഷ് വിലാസം**
പ്രദർശിപ്പിക്കുക

| മുല്ല |
| --- |
| പോസ്റ്റർ |
| സംവിധാനം | ലാൽജോസ് |
| കഥ | എം. സിന്ധുരാജ് |
| നിർമ്മാണം | ഷിബിൻ ബക്കർ ജെമി ഹമീദ് സാഗർ ഷെരീഫ് എസ്. സുന്ദരരാജൻ |
| അഭിനേതാക്കൾ | * ദിലീപ്
* മീര നന്ദൻ
 |
| ഛായാഗ്രഹണം | വിപിൻ മോഹൻ |
| ചിത്രസംയോജനം | രഞ്ജൻ എബ്രഹാം |
| സംഗീതം | വിദ്യാസാഗർ |
| നിർമ്മാണ കമ്പനി | സാഗർ ബാലാജി പ്രൊഡക്ഷൻസ് |
| വിതരണം | പവർടെക് മൾട്ടിമീഡിയ ലിമിറ്റഡ് സാഗർ റിലീസ് |
| റിലീസ് തീയതി | 2008 മാർച്ച് 27 |
| ദൈർഘ്യം | 138 മിനിറ്റ് |
| രാജ്യം | ഇന്ത്യ |
| ഭാഷ | മലയാളം |

മുല്ല 2008-ൽ പുറത്തിറങ്ങിയ ഒരു മലയാളചലച്ചിത്രമാണ്. ചിത്രത്തിന്റെ സം‌വിധാനം നിർ‌വഹിച്ചത് ലാൽ ജോസ് ആണ്. ദിലീപാണ് ഈ ചിത്രത്തിലെ കേന്ദ്രകഥാപാത്രമായ മുല്ലയെ അവതരിപ്പിക്കുന്നത്. നായിക പുതുമുഖമായ മീരാ നന്ദനാണ്‌.

## കഥാതന്തു

അനാഥനായ ഒരാളുടെ ജീവിതകഥയാണ് മുല്ല എന്ന ചലച്ചിത്രത്തിൽ പറയുന്നത്. മുല്ലയുടെ അമ്മ ഒരു വേശ്യയായിരുന്നു, തലയിൽ നിറയെ മുല്ലപ്പൂക്കൾ വെച്ച് രാത്രിയിൽ തൻറെ വരുമാനമാർഗ്ഗത്തിനായി മുല്ലയുടെ അമ്മ പുറത്തേക്കിറങ്ങും, ഇങ്ങനെ ഈ സിത്രീക്ക് മുല്ല എന്ന പേരു വരുകയും തുടർന്ന് അമ്മ മരിച്ചതിനു ശേഷം നായകൻ, മുല്ലയുടെ മകൻ എന്ന ദുഷ്പേരിൽ അറിയപ്പെടാൻ തുടങ്ങുകയും ചെയ്യുന്നു. കാലക്രമേണ മുല്ലയുടെ മകൻ എന്ന പേരിൽ നിന്ന് നായകൻ മുല്ല എന്ന പേരിൽ അറിയപ്പെട്ടു. ഗുണ്ടകളും,പോക്കറ്റടിക്കാരും തമസിച്ചുവന്നിരുന്ന ഒരു കോളനിയിലാണ് മുല്ല താമസിച്ചിരുന്നത്.‍ കോളനി നിവാസികളുമായുള്ള സഹവാസം മൂലം മുല്ല ഒരു ഗുണ്ടയായി മാറുന്നു. ഇതിലെ നായിക ഒരു ബേക്കറിയിലെ ജോലിക്കാരിയാണ്. നായികയുടെ അച്ഛനെ കൊല്ലാനുള്ള കൊട്ടേഷൻ ഗുണ്ടയായ മുല്ലയ്ക്ക് ലഭിക്കുന്നു. മുല്ല ഇത് ചെയ്യുകയും ചെയ്യുന്നു. അവിചാരിതമായി നായകൻ തീവണ്ടിയിൽ വെച്ച് നായികയെ കാണുന്നു. ക്രമേണ നായകൻ നായികയുമായി പ്രേമത്തിലാവുകയും ചെയ്യുന്നു. തുടർന്ന് നായിക തിരിച്ചറിയുന്നു തൻറെ പിതാവിനെ കൊന്നത് മുല്ലയാണെന്ന്. ക്രമേണ ഇവർ വേർപിരിയുകയും പിന്നീട് ഒന്നിക്കുകയും ചെയ്യുന്നു.

## അവലംബം

## പുറത്തേക്കുള്ള കണ്ണികൾ

* *മുല്ല* ഇന്റർനെറ്റ് മൂവി ഡാറ്റാബേസിൽ
* മലയാളസംഗീതം ഡാറ്റാബേസിൽ നിന്ന് *മുല്ല*
# മോഹിനി

**ഇംഗ്ലീഷ് വിലാസം**

| മോഹിനി |
| --- |
| A sculpture of an eight-armed dancing Mohini at the Hoysaleswara Temple in Halebidu. |
| ദേവനാഗരി | मोहिनी |
| Affiliation | ആദിനാരായണൻ |
| ആയുധം | സുദർശനചക്രം, മോഹിനി അസ്ത്രം |

ഹൈന്ദവമത ഐതിഹ്യപ്രകാരം മഹാവിഷ്ണുവിന്റെ ഒരേയൊരു സ്ത്രീ അവതാരമാണ് **മോഹിനി**. പാലാഴി മഥനത്തിന് ശേഷം അമൃത് തട്ടിയെടുത്ത അസുരന്മാരെ പറ്റിച്ച് അമൃത് തിരികെ
എടുക്കാനാണ് വിഷ്ണു ആദ്യമായി
മോഹിനി അവതാരം സ്വീകരിക്കുന്നത്. പിന്നീട് ഭസ്മാസുരനെ വധിക്കാനും വിഷ്ണു മോഹിനിരൂപം സ്വീകരിക്കുന്നുണ്ട്. പരമശിവന് മോഹിനിയിൽ ജനിച്ച പുത്രനാണ് അയ്യപ്പൻ എന്നും ഐതിഹ്യങ്ങളുണ്ട്.

## അവലംബം
# മായാവി (2007-ലെ ചലച്ചിത്രം)

**ഇംഗ്ലീഷ് വിലാസം**
പ്രദർശിപ്പിക്കുക

| മായാവി |
| --- |
|  |
| സംവിധാനം | ഷാഫി |
| കഥ | റാഫി മെക്കാർട്ടിൻ |
| നിർമ്മാണം | പി. രാജൻ |
| അഭിനേതാക്കൾ | മമ്മൂട്ടി മനോജ്‌ കെ. ജയൻ സലീം കുമാർ ഗോപിക |
| ഛായാഗ്രഹണം | സഞ്ജീവ് ശങ്കർ |
| ചിത്രസംയോജനം | ഹരിഹരപുത്രൻ |
| സംഗീതം | അലക്സ് പോൾ |
| നിർമ്മാണ കമ്പനി | വൈശാഖാ മൂവീസ് |
| വിതരണം | വൈശാഖാ മൂവീസ് റിലീസ് |
| റിലീസ് തീയതി | 2007 ഫെബ്രുവരി 3 |
| രാജ്യം | ഇന്ത്യ |
| ഭാഷ | മലയാളം |

ഷാഫിയുടെ സംവിധാനത്തിൽ മമ്മൂട്ടി, മനോജ്‌ കെ. ജയൻ, സലീം കുമാർ, ഗോപിക എന്നിവർ പ്രധാന വേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഹാസ്യത്തിനും സംഘട്ടനത്തിനും പ്രാധാന്യമുള്ള ഒരു മലയാള ചലച്ചിത്രമാണ് മായാവി. മമ്മൂട്ടി പ്രധാന കഥാപാത്രമായ മായാവി എന്നറിയപ്പെടുന്ന ഇരുട്ടടിക്കാരൻ മഹിയുടെ വേഷത്തിൽ അഭിനയിച്ചിരിക്കുന്നു. വൈശാഖാ മൂവീസിന്റെ ബാനറിൽ പി. രാജൻ നിർമ്മിച്ച ഈ ചിത്രം വിതരണം ചെയ്തത് വൈശാഖാ മൂവീസ് റിലീസ് ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.

## അഭിനേതാക്കൾ

* മമ്മൂട്ടി – മഹി (മായാവി)
* മനോജ്‌ കെ. ജയൻ – ബാലൻ
* സലീം കുമാർ – കണ്ണൻ സ്രാങ്ക്
* സായി കുമാർ – ആറാണിമുട്ടം ശിവശങ്കരൻ പിള്ള
* വിജയരാഘവൻ – തോട്ടപ്പുള്ളി സുരേന്ദ്രൻ
* സുരാജ് വെഞ്ഞാറമൂട് – ഗിരി
* സ്ഫടികം ജോർജ്ജ് – പോലീസ് ഓഫീസർ
* കീരികാടൻ ജോസ് – യതീന്ദ്രൻ
* ശ്രീകുമാർ – അഡ്വക്കേറ്റ്
* കൊച്ചിൻ ഹനീഫ – ജയിലർ
* മാമുക്കോയ – കോയ
* മണിക്കുട്ടൻ – സതീഷ്
* ടി.പി. മാധവൻ – ആഭ്യന്തര മന്ത്രി
* ഗോപിക – ഇന്ദു
* കെ.പി.എ.സി. ലളിത – ആറാണിമുട്ടം ദേവകി
* ബിന്ദു പണിക്കർ – തോട്ടപ്പുള്ളി സുരേന്ദ്രന്റെ ഭാര്യ

## സംഗീതം

വയലാർ ശരത്ചന്ദ്രവർമ്മ എഴുതിയ ഗാനങ്ങൾക്ക് സംഗീതം പകർന്നത് അലക്സ് പോൾ ആണ്. ഗാനങ്ങൾ വിപണനം ചെയ്തത് മ്യൂസിക് സോൺ.

ഗാനങ്ങൾ
1. മുറ്റത്തെ മുല്ലേ ചൊല്ലൂ – കെ.ജെ. യേശുദാസ്
2. മുറ്റത്തെ മുല്ലേ ചൊല്ലൂ – മഞ്ജരി
3. സ്നേഹം തേനല്ലാ – എം.ജി. ശ്രീകുമാർ , ജി. വേണുഗോപാൽ
4. മുറ്റത്തെ മുല്ലേ ചൊല്ലൂ – കെ.ജെ. യേശുദാസ്, മഞ്ജരി

## അണിയറ പ്രവർത്തകർ

* ഛായാഗ്രഹണം: സഞ്ജീവ് ശങ്കർ
* ചിത്ര സം‌യോജനം: ഹരിഹരപുത്രൻ
* കല: ബോബൻ
* ചമയം: പട്ടണം റഷീദ്, ജോർജ്ജ്
* വസ്ത്രാലങ്കാരം: അസീസ് പാലക്കാട്, കുമാർ
* സംഘട്ടനം: പഴനിരാജ്
* പരസ്യകല: സാബു കൊളോണിയ
* ലാബ്: ജെമിനി കളർ ലാബ്
* നിശ്ചല ഛായാഗ്രഹണം: സുനിൽ ഗുരുവായൂർ
* എഫക്റ്റ്സ്: മുരുകേഷ്
* ഡി.ടി.എസ്. മിക്സിങ്ങ്: അജിത് എ. ജോർജ്ജ്
* കോറിയോഗ്രാഫി: കൂൾ ജയന്ത്
* വാർത്താ പ്രചരണം: വാഴൂർ ജോസ്
* നിർമ്മാണ നിയന്ത്രണം: ആന്റോ ജോസഫ്
* ലെയ്‌സൻ: അഗസ്റ്റിൻ

## പുറത്തേക്കുള്ള കണ്ണികൾ

 വിക്കിചൊല്ലുകളിലെ മായാവി എന്ന താളിൽ ഈ ലേഖനവുമായി ബന്ധപ്പെട്ട ചൊല്ലുകൾ ലഭ്യമാണ്‌:
* *മായാവി* ഇന്റർനെറ്റ് മൂവി ഡാറ്റാബേസിൽ
* *മായാവി* Archived 2014-07-28 at the Wayback Machine – മലയാളസംഗീതം.ഇൻഫോ
# സോൾട്ട് ആന്റ് പെപ്പർ

**ഇംഗ്ലീഷ് വിലാസം**

| സോൾട്ട് ആന്റ് പെപ്പർ |
| --- |
| align=center |
| സംവിധാനം | ആശിഖ് അബു |
| കഥ | ശ്യാം പുഷ്കരൻ ദിലീഷ് നായർ |
| നിർമ്മാണം | സദാനന്ദൻ ലുക്സാം ദെബോബ്രോതോ മണ്ഡൽ |
| അഭിനേതാക്കൾ | ലാൽ ശ്വേത മേനോൻ ആസിഫ് അലി മൈഥിലി  |
| ഛായാഗ്രഹണം | ഷൈജു ഖാലിദ് |
| ചിത്രസംയോജനം | വി. സാജൻ |
| സംഗീതം | അവിയൽ ബിജിബാൽ |
| നിർമ്മാണ കമ്പനി | ലുക്സാം ക്രിയേഷൻസ് |
| വിതരണം | ലാൽ റിലീസ് |
| റിലീസ് തീയതി | ജൂലൈ 8, 2011 |
| ദൈർഘ്യം | 118 മിനിറ്റ് |
| രാജ്യം | ഇന്ത്യ |
| ഭാഷ | മലയാളം |

ആശിഖ് അബു സംവിധാനം ചെയ്ത്. ലാൽ, ആസിഫ് അലി, ശ്വേത മേനോൻ, മൈഥിലി എന്നിവർ കേന്ദ്രകഥാപാത്രങ്ങളെ അവതരിപ്പിച്ച് 2011-ൽ പുറത്തിറങ്ങിയ മലയാളചലച്ചിത്രമാണ് **സോൾട്ട് ആന്റ് പെപ്പർ**. 2011-ലെ മികച്ച ജനപ്രിയ ചിത്രത്തിനുള്ള കേരളസംസ്ഥാന പുരസ്കാരം ഈ ചിത്രത്തിനു ലഭിച്ചു.

മലയാളം റോക്ക് ബാൻഡായ അവിയൽ ഈ പടത്തിനു വേണ്ടി 'ആനക്കള്ളൻ' എന്നൊരു ഗാനം ചെയ്തിട്ടുണ്ട്.ട്രാഫിക്ക് എന്ന ചിത്രത്തിലൂടെ അരങ്ങേറ്റം കുറിച്ച ഷൈജു ഖാലിദാണ് ഇതിന്റേയും ഛായാഗ്രാഹണം നിർവ്വഹിച്ചിരിക്കുന്നത്. സോൾട്ട് ആന്റ് പെപ്പർ 2011 ജൂലൈ 8ന് പ്രദർശനത്തിനെത്തി.

## അഭിനേതാക്കൾ

* ലാൽ – കാളിദാസൻ
* ശ്വേത മേനോൻ – മായ
* ആസിഫ് അലി – മനു രാഘവ്
* മൈഥിലി – മീനാക്ഷി
* ബാബുരാജ് – ബാബു
* കൽപ്പന – മേരി
* വിജയരാഘവൻ – ബാലകൃഷ്ണൻ
* അഹമ്മദ് – കെ.ടി. മിറാഷ്
* അംബിക മോഹൻ – ഇത്ത

## ഗാനങ്ങൾ

റഫീക്ക് അഹമ്മദിന്റെയും സന്തോഷ് വർമ്മയുടെയും വരികൾക്ക് ബിജിബാലും അവിയൽ ബാൻഡും സംഗീതം പകർന്നിരിക്കുന്നു. നാല് ഗാനങ്ങളാണ് ചിത്രത്തിലുള്ളത്.

| ഗാനം | സംഗീതം | ഗാനരചന | ആലാപനം |
| --- | --- | --- | --- |
| *ആനക്കള്ളൻ* | അവിയൽ | അവിയൽ | അവിയൽ |
| *ചെമ്പാവ്* | ബിജിബാൽ | റഫീക്ക് അഹമ്മദ് | പുഷ്പവതി |
| *കാണാമുള്ളാൽ* | ബിജിബാൽ | സന്തോഷ് വർമ്മ | ശ്രേയ ഘോഷാൽ, രഞ്ജിത്ത് ഗോവിന്ദ് |
| *പ്രേമിക്കുമ്പോൾ* | ബിജിബാൽ | റഫീക്ക് അഹമ്മദ് | പി. ജയചന്ദ്രൻ, നേഹ നായർ |

## ചിത്രത്തിൻ്റെ രണ്ടാം ഭാഗം

2021 ഫെബ്രുവരി 19-ന് ബ്ലാക്ക് കോഫി എന്ന പേരിൽ ചിത്രത്തിൻ്റെ രണ്ടാം ഭാഗം പുറത്തിറങ്ങി.ചിത്രത്തിന്റെ രചനയും സംവിധാനവും നിർവഹിച്ചത് ബാബുരാജ് ആണ്.

## അവലംബം

## പുറത്തേക്കുള്ള കണ്ണികൾ

 വിക്കിചൊല്ലുകളിലെ സോൾട്ട് ൻ പെപ്പർ എന്ന താളിൽ ഈ ലേഖനവുമായി ബന്ധപ്പെട്ട ചൊല്ലുകൾ ലഭ്യമാണ്‌:
* *സോൾട്ട് & പെപ്പർ* ഇന്റർനെറ്റ് മൂവി ഡാറ്റാബേസിൽ
* *സോൾട്ട് & പെപ്പർ* Archived 2014-04-20 at the Wayback Machine – മലയാളസംഗീതം.ഇൻഫോ
# പ്രദീപ് പള്ളുരുത്തി

**ഇംഗ്ലീഷ് വിലാസം**
പ്രദർശിപ്പിക്കുക

ഒരു മലയാളചലച്ചിത്രപിന്നണിഗായകനും പാരഡിപ്പാട്ടുകാരനുമാണ് **പ്രദീപ് പള്ളുരുത്തി**. കഥ പറയുമ്പോൾ എന്ന ചിത്രത്തിലെ "വ്യത്യസ്തനാം ഒരു ബാർബറാം ബാലനെ ..." എന്ന ഗാനം ആലപിച്ചതിലൂടെ ഏറെ ശ്രദ്ധിക്കപ്പെട്ടു. 25 ലധികം മലയാളചലച്ചിത്രങ്ങളിൽ പിന്നണി ആലപിച്ചു. 4500 ലധികം പാരഡി ഗാനങ്ങളും പാടിയിട്ടുണ്ട്.

## ജീവിതരേഖ

മെക്കാനിക്കൽ എൻജിനിയറിംഗിൽ ഡിപ്ലോമയുള്ള പ്രദീപ്, പള്ളുരുത്തി രാമൻകുട്ടി ഭാഗവതരിൽ നിന്ന് അഞ്ചുവർഷം കർണാടിക് സംഗീതം അഭ്യസിച്ചു. കൊച്ചി ആസ്ഥാനമായുള്ള കൊച്ചി വോയ്സിൽ തമിഴ് ഗാനങ്ങൾ ആലപിച്ചാണ് ഗാനാലാപന രംഗത്തേക്ക് പ്രവേശിച്ചത്. പിന്നീട് അമേച്ചർ നാടകസംഘങ്ങളിലും കഥാപ്രസംഗകരുടെ കൂടെയും ഗാനങ്ങൾ ആലപിച്ചു വന്നു. പരമ്പരാഗത വില്ലുപാട്ട് കലാകാരന്മാരുമായും അദ്ദേഹം പാട്ടിനായി പോയിട്ടുണ്ട്.
ക്ലാസ്മേറ്റ്സ് എന്ന ചിത്രത്തിലെ എം.ജി. ശ്രീകുമാറുമായി ചേർന്ന് ആലപിച്ച "വോട്ടു ഒരു തെരഞ്ഞെടുപ്പടുക്കുമ്പോ..." എന്ന ഗാനം,രാജമാണിക്ക്യത്തിലെ "പാണ്ടിമേളം...." എന്നു തുടങ്ങുന്ന ഗാനം എന്നിവയും പ്രദീപ് ആലപിച്ചതാണ്. അണ്ണൻ തമ്പി, വെറുതെ ഒരു ഭാര്യ,ചെമ്പട,ബോഡിഗാർഡ്, നക്സ്‌ലൈറ്റ് ,മായക്കാഴ്ച, ഓംകാരം, പാർഥൻ കണ്ട പരലോകം എന്നിവയാണ് പ്രദീപ് പിന്നണി ആലപിച്ച മറ്റുചിത്രങ്ങൾ.

## അവലംബം
# ആഗതൻ

**ഇംഗ്ലീഷ് വിലാസം**

| ആഗതൻ |
| --- |
| ആഗതൻ |
| സംവിധാനം | കമൽ |
| കഥ | കലവൂർ രവികുമാർ |
| നിർമ്മാണം | മാത്യൂ ജോസഫ്&റാഫി മേത്തർ |
| അഭിനേതാക്കൾ | ദിലീപ് സത്യരാജ്,ചാർമി,ലാൽ, സറീനാവഹാബ്, വത്സലാ മേനോൻ... |
| സംഗീതം | ഔസേപ്പച്ചൻ |
| ദൈർഘ്യം | 2 മണിക്കൂർ |
| ഭാഷ | മലയാളം |

കമൽ സം‌വിധാനം ചെയ്ത് 2010 ഫെബ്രുവരി 12-ന്‌ പ്രദർശനം ആരംഭിച്ച ഒരു മലയാളചലച്ചിത്രമാണ്‌ **ആഗതൻ**.
ദിലീപ് പ്രധാന കഥാപാത്രമായ ഗൗതം മേനോനെ അവതരിപ്പിച്ചിരിക്കുന്ന ഈ ചിത്രത്തിന്റെ കഥയും തിരക്കഥയും നിർവഹിച്ചിരിക്കുന്നത് കലവൂർ രവികുമാറാണ്‌. ബോഡിഗാഡിനു ശേഷം ദിലീപ് അഭിനയിച്ച അടുത്ത ചിത്രമാണ് ആഗതൻ. ദിലീപ്,സത്യരാജ്, ചാർമി കൗർ , ലാൽ, ബിജു മേനോൻ, ഇന്നസെന്റ്, സറീനാ വഹാബ്, ബാബു നമ്പൂതിരി, ശില്പ്പാ ബാല, ഷംനാ, അശ്വിൻ, അംബികാ മോഹൻ, റീനാ ബഷീർ, തുടങ്ങിയവരും ചിത്രത്തിൽ അഭിനയിക്കുന്നു.
ആഗതനിൽ ബിജു മേനോൻ ഒരു ഡോക്ടറുടെ വേഷത്തിലാണ് അഭിനയിക്കുന്നത്.

## അഭിനേതാക്കൾ

| താരം | വേഷം |
| --- | --- |
| ദിലീപ് | ഗൗതം മേനോൻ |
| സത്യരാജ് | കേണൽ ഹരീന്ദ്രനാഥ വർമ്മ |
| ചാർമി കൗർ | ശ്രേയാ |
| ലാൽ | മേ‍ജർ ജോർജ്ജ് ജോസഫ് |
| ബിജു മേനോൻ |  |
| ഇന്നസെന്റ് | ലോറൻസ് |
| സറീനാ വഹാബ് | മാലിനി |

## കഥാസംഗ്രഹം

റിട്ടയേർഡ് കേണൽ ഹരീന്ദ്രനാഥ വർമ്മയുടെയും(സത്യരാജ്)ഗൗതം മേനോന്റെയും (ദിലീപ്)ന്റെയും കഥയാണ് ആഗതൻ എന്ന സിനിമയിലൂടെ പറയുന്നത്. ഗൗതമിന്റെ അച്ഛൻ മുകുന്ദൻ മേനോൻ, ശ്രീനഗറിലെ‍ ഒരു ബാങ്കിൽ ഉദ്ദ്യോഗസ്ഥനാണ്. അമ്മ സുജാത. സഹോദരി അമ്രിത. ഗൗതമിനു ഏഴ് വയസ്സുള്ളപ്പോൾ കാശ്മീരിൽ വെച്ച് തീവ്രവാദി ആക്രമണത്തിൽ കുടുംബം നഷ്ട്ടപ്പെടുന്നു . വർഷങ്ങൾക്കു ശേഷം ഗൗതം സ്വന്തം നാട്ടിലേക്ക് തിരിച്ചു വരുന്നു.യാത്രക്കിടെ ബാഗ്ലൂരിൽ വെച്ച് ശ്രേയ (ചാർമി) എന്ന ഒരു പെൺകുട്ടിയെ കണ്ടുമുട്ടുന്നു. പിന്നീട് പലപ്പോഴായി ബാഗ്ലൂരിൽ വെച്ച് അവർ തമ്മിൽ കണ്ടുമുട്ടുന്നു. ശ്രുതിക്ക് ഗൗതമിനെ ഇഷ്ട്ടപ്പെടുന്നു ഗൗതമിനു ശ്രേയയെയും. വീട്ടുകാർ അവർ തമ്മിലുള്ള വിവാഹം ആലോചിക്കുന്നു. ശേഷം ശ്രുതിയുടെ അച്ഛൻ റിട്ടേർഡ് കേണൽ ഹരീന്ദ്രനാഥ വർമ്മയെ കാണാൻ പോകുന്നു. അതിലൂടെ കഥ വഴിത്തിരിവിലെത്തുന്നു.

## അവലംബം
# റിമി ടോമി

**ഇംഗ്ലീഷ് വിലാസം**
പ്രദർശിപ്പിക്കുക

| റിമി ടോമി |
| --- |
| റിമി ടോമി ഒരു സ്റ്റേജ് പരിപാടിക്കിടയിൽ |
| പശ്ചാത്തല വിവരങ്ങൾ |
| വിഭാഗങ്ങൾ | പിന്നണിഗാനം |
| തൊഴിൽ(കൾ) | ഗായിക |
| വർഷങ്ങളായി സജീവം | 2000- |

മലയാളത്തിലെ ഒരു യുവ ഗായികയാണ് **റിമി ടോമി**. ലാൽ ജോസ് സംവിധാനം ചെയ്ത മീശമാധവൻ എന്ന ചിത്രത്തിലൂടെയാണ് റിമി ടോമി ചലച്ചിത്രപിന്നണിഗാന രംഗത്തേക്ക് കടന്നുവന്നത്. ആദ്യത്തെ പിന്നണിഗാനം “ചിങ്ങമാസം വന്നുചേർന്നാൽ” എന്നു തുടങ്ങുന്ന ഗാനമായിരുന്നു. നിരൂപക പ്രശംസയും അനുമോദനങ്ങളും പിടിച്ചുപറ്റിയ ആദ്യഗാനത്തിനുശേഷം റിമി ടോമി ടി.വി. ചാ‍നലുകളിൽ അവതാരകയായും ശ്രദ്ധേയയായി.
സൈനികനായിരുന്ന ടോമി ആണ് പിതാവ്. മാതാവ്: റാണി. കോട്ടയം ജില്ലയിലെ പാലായാണ്‌ സ്വദേശം.

## റിമി ടോമി പാടിയ ചിത്രങ്ങൾ

സ്റ്റേജ് പരിപാടിക്കിടയിൽ
* മീശമാധവൻ
* വലത്തോട്ടുതിരിഞ്ഞാൽ നാലാമത്തെ വീട്
* ഫ്രീഡം
* ചതിക്കാത്ത ചന്തു
* കല്യാണക്കുറിമാനം
* പട്ടണത്തിൽ സുന്ദരൻ
* ഉദയനാണ് താരം
* ബസ് കണ്ടക്ടർ
* ബൽറാം V/s താരാദാസ്
* മേരിക്കുണ്ടൊരു കുഞ്ഞാട്

**അഭിനയരംഗം**

പിന്നണി പാടുന്നതിനു പുറമേ മലയാള സിനിമ അഭിനയത്തിലും റിമിടോമി തൻറെ പ്രാവീണ്യം തെളിയിച്ചിട്ടുണ്ട്

**ചിത്രങ്ങൾ**

അഞ്ച് സുന്ദരികൾ-2013
kughiramayanam
തിങ്കൾ മുതൽ വെള്ളി വരെ-2015

## അവലംബം
# എൽ.ആർ. ഈശ്വരി

**ഇംഗ്ലീഷ് വിലാസം**

| എൽ.ആർ. ഈശ്വരി (L.R.ஈஸ்வரி) |
| --- |
|  |
| പശ്ചാത്തല വിവരങ്ങൾ |
| വിഭാഗങ്ങൾ | Playback singing, Carnatic music |
| തൊഴിൽ(കൾ) | പിന്നണിഗായിക |
| ഉപകരണ(ങ്ങൾ) | Vocalist |
| വർഷങ്ങളായി സജീവം | 1950s-current |

തമിഴ്-മലയാളം ചലച്ചിത്രഗായികയാണ് **എൽ.ആർ. ഈശ്വരി**. 1959-ൽ എം.എസ്.വിശ്വനാഥന്റെ സംഗീതസംവിധാനത്തിൽ 'നല്ല ഇടത്ത് സംബന്ധം' എന്ന തമിഴ് ചിത്രത്തിലാണ് ഈശ്വരിയുടെ തുടക്കമെങ്കിലും അവരെ ശ്രദ്ധേയയാക്കിയ ആദ്യഗാനം പാശമലര്‍ (1961) എന്ന ചിത്രത്തിലെ 'വാരായെൻ തോഴി...' എന്ന ഗാനമാണ്.ദക്ഷിണേന്ത്യൻ ഭാഷകളിലും ഹിന്ദിയിലുമായി 30,000-ൽ പരം ഗാനങ്ങൾ ആലപിച്ചു ഇവർ .

## ആലപിച്ച ചില മലയാള ഗാനങ്ങൾ

* താണ നിലത്തേ നീരോടൂ......
* ഒരു കൊട്ടാ പൊന്നുണ്ടല്ലൊ മിന്നുണ്ടല്ലൊ...
* എത്ര കണ്ടാലും കൊതി തീരുകില്ലെനിക്കെത്ര കണ്ടാലുമീ ചിത്രം...
* പേരാറും പെരിയാറും..

## ബഹുമതികൾ

* ചലച്ചിത്ര രംഗത്തെ സംഭാവനകൾക്ക് തമിഴ്നാട് സർക്കാരിന്റെ കലൈമാമണി ബഹുമതി
* തമിഴിലും തെലുങ്കിലും കന്നടയിലും ആറുതവണവീതം സംസ്ഥാന അവാർഡുകൾ
* കമുകറ ഫൗണ്ടേഷൻ പുരസ്‌കാരം

## അവലംബം

## പുറം കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് L. R. Eswari
# ഏക് ദുജേ കേ ലിയേ

| ഏക് ദുജേ കേ ലിയേ |
| --- |
| സംവിധാനം | കെ. ബാലചന്ദർ |
| കഥ | കെ. ബാലചന്ദർ |
| നിർമ്മാണം | എൽ.വി.പ്രസാദ് |
| അഭിനേതാക്കൾ | കമൽഹാസൻ രതി അഗ്നിഹോത്രി മാധവി |
| ഛായാഗ്രഹണം | എസ് ജെ തോമസ് |
| ചിത്രസംയോജനം | എൻ ആർ കിട്ടു |
| സംഗീതം | ലക്ഷ്മികാന്ത് പ്യാരിലാൽ |
| നിർമ്മാണ കമ്പനി | പ്രസാദ് പ്രൊഡക്ഷൻസ് പ്രൈ ലിറ്റ് |
| വിതരണം | കല്പക ഫിലിംസ് |
| റിലീസ് തീയതി | 1981 ജൂൺ 5 |
| ദൈർഘ്യം | 163 മിനിറ്റ് |
| രാജ്യം | ഇന്ത്യ |
| ഭാഷ | ഹിന്ദി |

**ഏക് ദുജേ കേ ലിയേ** 1981-ൽ ഹിന്ദി ഭാഷയിൽ റിലീസ് ചെയ്ത ഒരു പ്രണയദുരന്ത ചിത്രമാണ്. കമൽഹാസൻ, രതി അഗ്നിഹോത്രി, മാധവി എന്നിവർ പ്രധാന റോളുകളിൽ അഭിനയിച്ച ചിത്രം സംവിധാനം ചെയ്തത് കെ. ബാലചന്ദർ ആണ്. തന്റെ തന്നെ തെലുങ്ക് ചിത്രമായ മറോ ചരിതയുടെ ഹിന്ദി റീമയ്ക് ആണ്. ചിത്രം അക്കാലത്തു നിരവധി ബോക്സ് ഓഫീസ് റെക്കോർഡുകൾ തിരുത്തിക്കുറിക്കുകയുണ്ടായി.

## കഥ

ഏക് ദുജേ കേ ലിയേ വാസു എന്ന തമിഴ്നാട്ടുകാരന്റെയും സപ്ന എന്ന വടക്കേ ഇന്ത്യക്കാരി പെൺകുട്ടിയുടെയും പ്രണയകഥയാണ് പറയുന്നത്. വീട്ടുകാരുടെ എതിർപ്പുകൾ അവഗണിച്ചു പ്രണയിച്ച ആ ജോഡികൾക്കു പക്ഷേ ജീവിതം ദുരന്തമാണ് നൽകിയത്.

## അഭിനേതാക്കൾ

* കമൽഹാസൻ
* രതി അഗ്നിഹോത്രി
* മാധവി
* രാകേഷ് ബേദി
* പൂർണ്ണം വിശ്വനാഥ്
* സത്യൻ കാപ്പു
* ശുഭ കോട്ടേ
* റാസാ മുറാദ്
* അസ്രാണി

## അവലംബം

## പുറത്തേക്കുള്ള കണ്ണികൾ

* *ഏക് ദുജേ കേ ലിയേ* ഇന്റർനെറ്റ് മൂവി ഡാറ്റാബേസിൽ
# എൻഡിടിവി

NDTV|  |
| Type | Public |
| Traded as | ബി.എസ്.ഇ.: 532529 എൻ.എസ്.ഇ.: NDTV |
| വ്യവസായം | Mass media |
| സ്ഥാപിതം | 1984 (1984) |
| സ്ഥാപകൻs | Prannoy Roy Radhika Roy |
| ആസ്ഥാനം | New Delhi, India |
| പ്രധാന വ്യക്തി | Gautam Adani |
| ഉത്പന്നങ്ങൾ | Broadcasting Web portals |
| വരുമാനം |  ₹70 കോടി (US$8.2 million) (2023) |
| മൊത്ത വരുമാനം |  ₹−8.1 കോടി (US$−9,50,000) (2023) |
| മാതൃ കമ്പനി | Adani Group (64.71%) |
| വെബ്സൈറ്റ് | www.ndtv.com |

പ്രക്ഷേപണത്തിലും ഡിജിറ്റൽ വാർത്താ പ്രസിദ്ധീകരണത്തിലും ശ്രദ്ധ കേന്ദ്രീകരിക്കുന്ന ഒരു ഇന്ത്യൻ വാർത്താ മാധ്യമ കമ്പനിയാണ് **ന്യൂ ഡൽഹി ടെലിവിഷൻ ലിമിറ്റഡ്** . ഇന്ത്യയിൽ സ്വതന്ത്ര വാർത്താ പ്രക്ഷേപണത്തിന് തുടക്കമിട്ട ഒരു ലെഗസി ബ്രാൻഡായി കമ്പനി കണക്കാക്കപ്പെടുന്നു, കൂടാതെ രാജ്യത്തെ ആദ്യത്തെ 24x7 വാർത്താ ചാനലും ആദ്യത്തെ ലൈഫ്‌സ്‌റ്റൈൽ ചാനലും സമാരംഭിച്ചതിന്റെ ബഹുമതിയും ഈ കമ്പനിക്കുണ്ട്. ഇത് NDTV ഇന്ത്യയുടെയും NDTV 24x7 ന്റെയും പ്രക്ഷേപണ വാർത്താ ചാനലുകൾ സ്വന്തമാക്കി പ്രവർത്തിക്കുന്നു. കമ്പനിയുടെ രണ്ട് ചാനലുകൾക്കും 32 രാംനാഥ് ഗോയങ്ക എക്‌സലൻസ് ഇൻ ജേർണലിസം അവാർഡ് ലഭിച്ചിട്ടുണ്ട്.

കൊൽക്കത്ത നഗരത്തിൽ നിന്നുള്ള ഭാര്യാഭർത്താക്കൻമാരായ സാമ്പത്തിക വിദഗ്ധനായ പ്രണോയ് റോയിയും മാധ്യമപ്രവർത്തക രാധികാ റോയിയും ചേർന്ന് 1984-ലാണ് എൻഡിടിവി സ്ഥാപിച്ചത്. ടെലിവിഷൻ സംപ്രേക്ഷണം ഒരു സംസ്ഥാന കുത്തകയായിരുന്നപ്പോൾ പബ്ലിക് ബ്രോഡ്കാസ്റ്ററായ ദൂരദർശനും അന്തർദേശീയ ഉപഗ്രഹ ചാനലുകളും കരാർ ചെയ്ത വാർത്താ വിഭാഗങ്ങൾക്കായുള്ള ഒരു പ്രൊഡക്ഷൻ ഹൗസായി ഇത് ആരംഭിച്ചു, കൂടാതെ ഇന്ത്യയിലെ ആദ്യത്തെ സ്വതന്ത്ര വാർത്താ ശൃംഖലയായി മാറുകയും ചെയ്തു. 1998 ൽ സ്റ്റാർ ഇന്ത്യയുമായി സഹകരിച്ച് കമ്പനി 24x7 വാർത്താ ചാനൽ ആരംഭിച്ചു.

1998 നും 2003 നും ഇടയിൽ, NDTV അവരുടെ എല്ലാ വാർത്താ വിഭാഗങ്ങളും നിർമ്മിക്കുന്നതിന് സ്റ്റാർ ഇന്ത്യയുമായി ഒരു പ്രത്യേക കരാറിൽ ഏർപ്പെട്ടിരുന്നു. 2003-ൽ, NDTV ഇന്ത്യ, NDTV 24x7 എന്നീ പേരുകളിൽ അറിയപ്പെടുന്ന ഹിന്ദി, ഇംഗ്ലീഷ് ഭാഷാ വാർത്താ ചാനലുകൾ ഒരേസമയം സമാരംഭിച്ചതോടെ ഇത് ഒരു സ്വതന്ത്ര പ്രക്ഷേപണ ശൃംഖലയായി. NDTV പ്രോഫിറ്റ് എന്ന ബിസിനസ് ന്യൂസ് ചാനലും ഇത് ആരംഭിച്ചു, അത് പിന്നീട് ഒരു ഇൻഫർമേഷൻ ആൻഡ് എന്റർടൈൻമെന്റ് ചാനലായി NDTV പ്രൈം ആയി മാറ്റി. കമ്പനിക്ക് പൊതു വിനോദത്തിലും ഇ-കൊമേഴ്‌സിലും ബിസിനസ്സ് താൽപ്പര്യമുണ്ട്, കൂടാതെ ലൈഫ്‌സ്‌റ്റൈൽ ചാനലായ എൻ‌ഡി‌ടി‌വി ഗുഡ് ടൈംസ്, ഇൻഫോടെയ്ൻ‌മെന്റ് ചാനൽ ആസ്ട്രോ അവാനി, വാർത്താ ചാനലായ ഇൻഡിപെൻഡന്റ് ടെലിവിഷൻ എന്നിവയുൾപ്പെടെ നിരവധി സംപ്രേക്ഷണ ചാനലുകളുടെ മാനേജ്‌മെന്റിന്റെ ഭാഗമാണ് വിവിധ സംയുക്ത സംരംഭങ്ങളിലൂടെ.

## അവലംബം
# അഭിജിത്‌ സെൻ

Abhijit Sen|  |
| ജനനം | 18 November 1950 Jamshedpur, present day Jharkand, India |
| മരണം | 29 August 2022 (aged 71) New Delhi, India |
| പഠിച്ചത് | St Stephen's College, University of Cambridge |

ഇന്ത്യൻ സാമ്പത്തിക ശാസ്ത്രജ്ഞനായിരുന്നു **അഭിജിത് സെൻ** (26 നവംബർ 1950 - 29 ഓഗസ്റ്റ് 2022). 2014-ൽ പിരിച്ചുവിട്ട ഇന്ത്യൻ ആസൂത്രണ കമ്മീഷനിൽ അംഗമായിരുന്നു.

ദരിദ്ര പക്ഷത്തുനിന്ന്‌ സമ്പദ്ഘടനയെ വിശകലനം ചെയ്ത അഭിജിത്‌സെൻ സാർവത്രിക പൊതുവിതരണ സമ്പ്രദായത്തിന്റെ ശക്തനായ വക്താവായിരുന്നു.

## മുൻകാലജീവിതം

ഇന്നത്തെ ഇന്ത്യൻ സംസ്ഥാനമായ ജാർഖണ്ഡിലെ ജംഷഡ്പൂരിലെ ഒരു ബംഗാളി കുടുംബത്തിൽ 1950 നവംബർ 18 നാണ് സെൻ ജനിച്ചത്. അദ്ദേഹത്തിന്റെ പിതാവ് സമർ സെൻ ലോകബാങ്കിലെ സാമ്പത്തിക വിദഗ്ധനായിരുന്നു. കുടുംബം ന്യൂഡൽഹിയിലേക്ക് മാറി, അവിടെ സെൻ സർദാർ പട്ടേൽ വിദ്യാലയത്തിലും പിന്നീട് സെന്റ് സ്റ്റീഫൻസ് കോളേജിലും പഠിച്ചു, അവിടെ അദ്ദേഹം ഫിസിക്‌സ് ഓണേഴ്‌സ് ബിരുദത്തിന് പഠിച്ചു. പിന്നീട് കേംബ്രിഡ്ജ് സർവകലാശാലയിൽ ചേർന്ന അദ്ദേഹം 1981 ൽ സാമ്പത്തിക ശാസ്ത്രത്തിൽ പിഎച്ച്ഡി നേടി. ട്രിനിറ്റി ഹാളിലെ അംഗമായിരുന്ന അദ്ദേഹം യൂണിവേഴ്സിറ്റിയിലെ സുസി പെയിനിന്റെ മേൽനോട്ടത്തിൽ "സാമ്പത്തിക വികസനത്തിലേക്കുള്ള കാർഷിക നിയന്ത്രണങ്ങൾ: കേസ് ഓഫ് ഇന്ത്യ" എന്നതായിരുന്നു ഗവേഷണ വിഷയം.

## കരിയർ

ജവഹർലാൽ നെഹ്‌റു സർവകലാശാലയിലെ സാമ്പത്തിക ശാസ്ത്ര പ്രൊഫസറായിരിക്കെ അവധിയിലായിരുന്നു സെൻ.

കാർഷിക ഉൽപ്പാദന, വിലനിർണയകമ്മിഷൻ (സിഎസിപി) തലവനായി പ്രവർത്തിച്ചു. കാർഷിക കുടുംബങ്ങളുടെ അധ്വാനം, കൃഷിഭുമിക്കുവേണ്ടിയുള്ള ചെലവ്‌എന്നിവ ഉൾപ്പെടുത്തി മിനിമം സംഭരണവില നിശ്ചയിക്കാനുള്ള “സി" സമ്പ്രദായം 2000ൽ ശുപാർശ ചെയ്തത്‌ ഇദ്ദേഹമാണ്‌, ഇതിന്റെ വകഭേദമാണ്‌ 20ലൈ സ്വാമിനാഥൻ കമിഷൻ റിപ്പോർട്ടിൽ ഉൾപ്പെടുത്തിയത്.

ദീർഘകാല ധാന്യ നയം സംബന്ധിച്ച ഉന്നതതല സമിതി, കാർഷിക ചെലവുകൾക്കും വിലകൾക്കും വേണ്ടിയുള്ള കമ്മീഷൻ, കാർഷിക സാമ്പത്തികവും ഗ്രാമവികസനവും സംബന്ധിച്ച പത്താം പദ്ധതി ഉപഗ്രൂപ്പ് എന്നിവയുൾപ്പെടെ നിരവധി ഔദ്യോഗിക കമ്മീഷനുകളുടെ ചെയർമാനായിരുന്നു അദ്ദേഹം.

പശ്ചിമ ബംഗാളിലെയും ത്രിപുരയിലെയും സംസ്ഥാന ആസൂത്രണ ബോർഡുകൾ, കാർഷിക സാമ്പത്തികവും ഗ്രാമവികസനവും സംബന്ധിച്ച പ്രധാനമന്ത്രിയുടെ ടാസ്‌ക്‌ഫോഴ്‌സ്, ഗ്രാമീണ വായ്പ സംബന്ധിച്ച വിദഗ്ധ സമിതി എന്നിവയിൽ അംഗമായിരുന്നു.

ന്യൂയോർക്കിലെ യുണൈറ്റഡ് നേഷൻസ് ഡെവലപ്‌മെന്റ് പ്രോഗ്രാം പോലുള്ള അന്താരാഷ്ട്ര സംഘടനകളുടെ ഉപദേശകനും കൺസൾട്ടന്റുമായിരുന്നു സെൻ; ഇന്റർനാഷണൽ ലേബർ ഓർഗനൈസേഷൻ, ജനീവ; ഐക്യരാഷ്ട്രസഭയുടെ ഫുഡ് ആൻഡ് അഗ്രികൾച്ചറൽ ഓർഗനൈസേഷൻ, റോം; ഒഇസിഡി വികസന കേന്ദ്രം, പാരീസ്; യുഎൻ യൂണിവേഴ്സിറ്റി വേൾഡ് ഇൻസ്റ്റിറ്റ്യൂട്ട് ഓഫ് ഡെവലപ്മെന്റ് റിസർച്ച്, ഹെൽസിങ്കി; കാർഷിക വികസനത്തിനുള്ള അന്താരാഷ്ട്ര ഫണ്ട്, റോം; ഏഷ്യൻ വികസന ബാങ്ക്, മനില.

2010-ൽ പൊതുസേവനത്തിനുള്ള ഇന്ത്യയിലെ മൂന്നാമത്തെ പരമോന്നത സിവിലിയൻ ബഹുമതിയായ പത്മഭൂഷൺ സെന്നിന് ലഭിച്ചു .

## വ്യക്തിഗത ജീവിതവും മരണവും

സാമ്പത്തിക വിദഗ്ധയായ ജയതി ഘോഷിനെയാണ് സെൻ വിവാഹം കഴിച്ചത്. *ദി വയറിലെ* പത്രപ്രവർത്തകയായ ജാഹ്നവി സെൻ മകളാണ്. പ്രശസ്ത സാമ്പത്തിക ശാസ്‌ത്രജ്ഞൻ പ്രണബ്‌സെൻ സഹോദരനാണ്.

2022 ഓഗസ്റ്റ് 29-ന് 71 ആം വയസ്സിൽ സെൻ

കോവിഡാനന്തരപപ്രശ്നനങ്ങളെത്തുടർന്ന് ന്യൂഡൽഹിയിൽ വച്ച് അന്തരിച്ചു.

## റഫറൻസുകൾ